05/01/2011 | Administración LocalMunicipal
Arteixo
Secretaría Xeral
Ordenanza muncipal de policía, bo goberno e medidas para fomentar e garantir a convivencia cidadá no espazo público do Concello de Arteixo

Téndose publicado no BOP de data 15-11-2010 anuncio relativo a APROBACIÓN INICIAL DA ORDENANZA MUNICIPAL DE POLICÍA, BO GOBERNO E MEDIDAS PARA FOMENTAR E GARANTIR A CONVIVENCIA CIDADÁ NO ESPAZO PÚBLICO DO CONCELLO DE ARTEIXO, que foi aprobada polo Pleno da Corporación en sesión ordinaria celebrada o día vinte e oito de outubro de 2010, e non presentandose reclamacións públicase o texto íntegro da devandita ordenanza para xeral coñecemento: Exposición de motivos TÍTULO I. Dereitos e Deberes da Cidadanía. Disposicións xerais - CAPÍTULO I. Finalidade, fundamentos legais e ámbito de aplicación da Ordenanza - CAPÍTULO II. Principios xerais de convivencia cidadá e civismo: dereitos e deberes - CAPÍTULO III. Medidas para fomentar a convivencia - CAPÍTULO IV. Organización e autorización de actos públicos TÍTULO II. Normas de conduta no espazo público, infraccións, sancións e intervencións específicas - CAPÍTULO I. Atentados contra a dignidade das persoas - CAPÍTULO II. Degradación visual da contorna urbana SECCIÓN 1ª. Grafitos, pintadas e outras expresións gráficas SECCIÓN 2ª. Pancartas, carteis e folletos SECCIÓN 3ª. Tratamento dos residuos - CAPÍTULO III. Uso inadecuado do espazo público para xogos - CAPÍTULO IV. Outras condutas no espazo público SECCIÓN 1ª. Ocupación do espazo público por condutas que adoptan formas de mendicidade -CAPÍTULO V. Necesidades fisiolóxicas - CAPÍTULO VI. Consumo de bebidas alcohólicas - CAPíTULO VII. Ocupación da vía pública con veladores, postos ou quioscos e venda ambulante - CAPÍTULO VIII. Uso impropio do espazo público - CAPÍTULO IX. Actitudes vandálicas no uso do mobiliario urbano. Deterioro do espazo urbano. Rotulación, mobiliario urbano e sinalización viaria. - CAPÍTULO X. Outras condutas que perturban a convivencia cidadá SECCIÓN 1ª. Zonas naturais e espazos verdes Subsección 1ª. Praias Subsección 2ª. Áreas recreativas, parques e zonas verdes SECCIÓN 2ª. Contaminación acústica Subsección 1ª. Actos nos espazos públicos que perturban o descanso e a tranquilidade da veciñanza e viandantes Subsección 2ª. Ruídos relativos a animais domésticos Subsección 3ª. Ruídos relativos a obras domésticas, instrumentos e aparatos musicais TÍTULO III. Disposicións comúns sobre réxime sancionador e outras medidas de aplicación - CAPÍTULO I. Disposicións xerais - CAPÍTULO II. Réxime sancionador - CAPÍTULO III. Reparación de danos - CAPÍTULO IV. Medidas de policía administrativa - CAPÍTULO IV. Medidas de policía administrativa - CAPÍTULO VI. Medidas provisionais - CAPÍTULO VII. Medidas de execución forzosa DISPOSICION FINAL O obxectivo principal desta Ordenanza é o de preservar o espazo público como un lugar de convivencia e civismo, no que todas as persoas poidan desenvolver en liberdade as súas actividades de libre circulación, de ocio, de encontro e de recreo, con pleno respecto á dignidade e aos dereitos dos demais e á pluralidade de expresións e de formas de vida diversas existentes no Concello de Arteixo. Súmase pois, e nalgúns aspectos actualízase e mellórase, ás previsións xa contidas noutras ordenanzas actualmente vixentes, e que se refiren tamén, dunha maneira ou outra, e desde diversas vertentes, ao complexo fenómeno da convivencia. Fiel ao modelo de sociedade arteixá a Ordenanza pretende ser unha ferramenta efectiva para facer fronte ás novas situacións e circunstancias que poden afectar á convivencia ou alterala e que, ao igual que en calquera outro concello europeo, se están a producir ultimamente en Arteixo, nun mundo cada vez máis globalizado. Intenta ser unha resposta democrática e equilibrada a estas novas situacións e circunstancias, baseándose, por un lado, no recoñecemento do dereito de todos a comportarse libremente nos espazos públicos e a ser respectados na súa liberdade; pero, por outro lado, tamén, na necesidade de que todos asumamos determinados deberes de convivencia e de respecto á liberdade, a dignidade e os dereitos recoñecidos aos demais, así coma ao mantemento do espazo público en condicións axeitadas. E, todo iso, ademais, sendo conscientes de que, para o logro destes obxectivos, non basta co exercicio, por parte da autoridade municipal, da potestade sancionadora, que en ocasións tamén é necesario, senón que cómpre, tamén, que o Concello leve a cabo as correspondentes actividades de fomento e de prestación social necesarias para promover os valores de convivencia e o civismo na cidade e para atender convenientemente ás persoas que o poidan necesitar. Neste sentido, pois, e como non podería ser doutro modo, o Concello debe ser o primeiro en dar cumprimento á Ordenanza. Desde o punto de vista material, esta Ordenanza actúa dentro do ámbito de competencias de que dispón o Concello de Arteixo co fin de evitar todas as condutas que poidan perturbar a convivencia e minimizar os comportamentos incívicos que se poidan realizar no espazo público. Ten, así pois, unha natureza claramente transversal, ao afectar a un bo número de competencias locais e atravesar literalmente gran parte da estrutura de responsabilidades políticas e do sistema administrativo municipal. O fundamento xurídico da Ordenanza encóntrase, en primeiro lugar, na Constitución do ano 1978, sobre todo desde a perspectiva da garantía da autonomía municipal. Máis tarde, os artigos 139 a 141 da Lei 7/1985, de 7 de abril, Reguladora das Bases de réxime local, introducido pola Lei 57/2003, de 16 de decembro, recolle tamén, expresamente, un título competencial en virtude do cal se estabelece a posibilidade de que os concellos, para a adecuada ordenación das relacións sociais de convivencia de interese local e do uso dos seus servizos, equipamentos, infraestruturas, instalacións e espazos públicos, en defecto de normativa sectorial específica, poidan estabelecer os tipos das infraccións e impoñer sancións polo incumprimento de deberes, prohibicións ou limitacións. En todo caso, todas estas previsións configuran unha cobertura legal suficiente para cumprir a reserva legal do mandato de tipificación e dar resposta completa ao artigo 25.1 da Constitución Española.1. Esta Ordenanza ten por obxecto preservar o espazo público como lugar de convivencia e civismo, no que todas as persoas poidan desenvolver en liberdade as súas actividades de libre circulación, ocio, encontro e recreo, con pleno respecto á dignidade e as dereitos dos demais e á pluralidade de expresións culturais, políticas, lingüísticas e relixiosas e de formas de vida diversas existentes no Concello de Arteixo.2. Para os efectos expresados no antedito apartado, esta Ordenanza regulamenta unha serie de medidas encamiñadas especificamente ao fomento e á promoción da convivencia e ao civismo no espazo público, identifica cales son os bens xurídicos protexidos, prevé cales son as normas de conduta en cada caso e sanciona aquelas que poden perturbar, lesionar ou deteriorar tanto a propia convivencia cidadá coma os bens que se encontran no espazo público que lle debe servir de soporte, previndo, no seu caso, medidas específicas de intervención.1. En primeiro lugar, na Constitución do ano 1978, sobre todo desde a perspectiva da garantía da autonomía municipal, para facer efectivos os dereitos veciñais emanándose os principios constitucionais do Art.18 e concordantes da Lei 7/1985, de 2 de abril, de Bases de Réxime Local.2. Lei Orgánica 1/1992 sobre protección da seguridade cidadá. 3. Así mesmo, esta Ordenanza elaborouse de acordo coa potestade municipal de tipificar infraccións e sancións que, coa finalidade de ordenar as relacións de convivencia cidadá, estabelécese nos artigos 139 e seguintes da Lei 7/1985, do 2 de abril, Regulamentadora das Bases de Réxime Local.4. O estabelecido no antedito apartado enténdese sen prexuízo das demais competencias e funcións atribuídas ao Concello de Barcelona pola normativa xeral de réxime local e a lexislación sectorial aplicábel.5. Carta Europea de Salvagarda dos Dereitos Humanos.1. Esta Ordenanza aplícase a todo o termo municipal de Arteixo.2. Particularmente, la Ordenanza é de aplicación en todos os espazos públicos da cidade, coma rúas, vías de circulación, beirarrúas, prazas, avenidas, paseos, pasaxes, bulevares, parques, xardíns e demais espazos ou zonas verdes ou forestais, pontes, túneles e pasos subterráneos, aparcamentos, fontes e estanques, edificios públicos e demais espazos destinados ao uso ou ao servizo público de titularidade municipal, así coma a construcións, instalacións, mobiliario urbano e demais bens e elementos de dominio público municipal situados naqueles.3. Así mesmo, a Ordenanza aplícase a aqueloutros espazos, construcións, instalacións, vehículos ou elementos que estean destinados a un uso ou a un servizo público de titularidade dunha administración diferente da municipal ou de calquera outra entidade ou empresa, pública ou privada, como vehículos de transporte; marquesiñas; paradas de autobuses, de ferrocarril, de tranvía ou de autocar; valos; sinais de tráfico; colectores e demais elementos de natureza similar. Cando sexa o caso, o Concello impulsará a subscrición de convenios específicos cos titulares de ditos espazos, construcións, instalacións, vehículos ou elementos co fin de dotar da cobertura xurídica necesaria á intervención municipal.4. Igualmente, a Ordenanza aplícase aos areais de Arteixo e á a zona portuaria naqueles ámbitos ou materias que sexan de competencia municipal de acordo coa lexislación aplicábel, ou en virtude dun acordo de delegación ou de convenio.5. A Ordenanza aplicarase tamén a espazos, construcións, instalación de bens de titularidade privada cando desde eles se realicen condutas ou actividades que afecten ou poidan afectar negativamente á convivencia e ao civismo nos espazos, instalacións e elementos sinalados nos devanditos apartados, ou cando o descoido ou a falta dun adecuado mantemento dos mesmos por parte dos seus propietarios ou propietarias, arrendatarios ou arrendatarias ou usuarios ou usuarias poida implicar igualmente consecuencias negativas para la convivencia ou o civismo no espazo público.1. Esta Ordenanza aplícase a todas as persoas que están no Concello de Arteixo, sexa cal sexa a súa concreta situación xurídica administrativa.2. Esta Ordenanza é aplicábel ás condutas realizadas polos menores de idade, nos termos e coas consecuencias previstas nesta Ordenanza e no resto do ordenamento xurídico. Nos supostos en que así se prevexa expresamente, os pais ou nais, titores ou titoras, ou gardadores ou gardadoras, tamén poderán ser considerados responsábeis das infraccións cometidas polos menores cando concorra, por parte daqueles, dolo, culpa ou neglixencia, incluída a simple inobservancia.3. Así mesmo, nos supostos en que así se prevexa de maneira expresa na Ordenanza, esta tamén será aplicábel aos organizadores de actos públicos aos que se refire o artigo 8. Todas as persoas ás que se refire o artigo anterior teñen dereito a comportárense libremente nos espazos públicos da cidade e a seren respectadas na súa liberdade. Este dereito exércese sobre a base do respecto á liberdade, á dignidade e aos dereitos recoñecidos ás demais persoas, así coma do mantemento do espazo público en condicións adecuadas para a propia convivencia.1. Sen prexuízo doutros deberes que se poidan derivar desta ou outras ordenanzas municipais e do resto do ordenamento xurídico aplicábel, todas as persoas que están no Concello, sexa cal sexa o título ou as circunstancias en que o fagan ou a situación xurídica administrativa en que se encontren, deben respectar as normas de conduta previstas na presente Ordenanza, como presuposto básico de convivencia no espazo público.2. Ninguén pode, co seu comportamento, menoscabar os dereitos das demais persoas nin atentar contra a súa dignidade ou a súa liberdade de acción. Todas as persoas se absterán particularmente de realizar prácticas abusivas, arbitrarias ou discriminatorias ou que ocasionen violencia física ou coacción moral ou psicolóxica ou doutro tipo.3. É un deber básico de convivencia cidadá tratar con respecto, atención, consideración e solidariedade especiais a aquelas persoas que, polas súas circunstancias persoais, sociais ou de calquera outra índole, máis o necesiten.4. Todas as persoas teñen a obriga de utilizaren correctamente os espazos públicos da cidade e os servizos, as instalacións e o mobiliario urbano e demais elementos situados neles, de acordo coa súa propia natureza, destino e finalidade, e respectando en todo caso o dereito que tamén teñen os demais a usalos e gozaren deles.5. Todas as persoas propietarias ou ocupantes de inmobles, edificios, construcións, instalacións, vehículos ou outros bens de titularidade privada están obrigados a evitar que, desde estes, poidan producirse condutas ou actividades que causen molestias innecesarias ás demais persoas.6. Todas as persoas que se encontren no Concello de Arteixo teñen o deber de colaborar coas autoridades municipais ou os seus axentes na erradicación das condutas que alteren, perturben ou lesionen a convivencia cidadá. 7. As persoas usuarias turísticas teñen o deber de respectar o regulamento de uso e as normas xerais de convivencia e hixiene, os valores ambientais, culturais ou doutra clase dos recursos turísticos que utilicen ou visiten.1. O Concello levará a cabo as políticas de fomento da convivencia e o civismo que sexan necesarias co fin de conseguir que as condutas e actitudes das persoas que están na cidade se adecúen aos estándares mínimos de convivencia co obxectivo de garantir o civismo e de mellorar en consecuencia la calidade de vida no espazo público.2. Co fin de garantir a máxima eficacia das actuacións impulsadas ou realizadas desde o Concello para promocionar e fomentar a convivencia e o civismo na cidade, e sempre que se considere necesario en atención ás persoas destinatarias e a súa propia finalidade, as anteditas actuacións municipais poderán adaptárense ás circunstancias lingüísticas, culturais, sociais, relixiosas ou de calquera outra índole das persoas ás que vaian destinadas a fin de que estas poidan comprender adecuadamente as mensaxes e asumir como propios os valores de convivencia e civismo.1. Os organizadores de actos celebrados nos espazos públicos deben garantir a seguridade das persoas e os bens. Para estes efectos deben cumprir coas condicións de seguridade xerais e de autoprotección que se fixen en cada caso polo órgano competente. Cando as circunstancias así o aconsellen, o Concello poderá esixir aos organizadores que depositen unha fianza ou subscriban unha póliza de seguro para responder dos danos e perdas que poidan causárense.2. Os organizadores de actos públicos, en atención aos principios de colaboración, corresponsabilidade e confianza coa autoridade municipal, deberán velar porque os espazos públicos utilizados non se lixen e os seus elementos urbanos ou arquitectónicos non se deterioren, quedando obrigados, no seu caso, á correspondente reparación, reposición e/ou limpeza.3. O Concello non outorgará autorización para a celebración de actos festivos, musicais, culturais, deportivos ou de índole similar nos espazos públicos nos que se pretendan realizar cando, polas previsións do público asistente, as características do propio espazo público ou outras circunstancias debidamente acreditadas e motivadas no expediente, ditos acontecementos poidan poñer en perigo a seguridade, a convivencia ou o civismo. Nestes supostos, sempre que sexa posíbel, o Concello propoñeralle aos organizadores espazos alternativos nos que poida celebrarse o acto.4. Cando se trate do exercicio do dereito fundamental de reunión e manifestación, recoñecido no artigo 21 da Constitución, e de acordo co disposto no artigo 9.2 da Lei Orgánica 9/1983, de 15 de xullo, o Concello emitirá informe preceptivo motivado no que se recollerán as circunstancias e causas obxectivas que, no seu caso, poidan desaconsellar a celebración do acto ou acontecemento no espazo público previsto polos seus organizadores, a fin de que a autoridade gobernativa competente adopte a decisión que corresponda. As condutas tipificadas como infraccións neste capítulo encontran o seu fundamento, constitucional e legal, na necesidade de evitar no espazo público todas as prácticas individuais ou colectivas que atenten contra a dignidade das persoas, así coma as prácticas discriminatorias de contido xenófobo, racista, sexista, homófobo, ou de calquera outra condición ou circunstancia persoal, económica ou social, especialmente cando se dirixan aos colectivos máis vulnerables.1. Queda prohibida no espazo público toda conduta de menosprezo á dignidade das persoas, así coma calquera comportamento discriminatorio, sexa de contido xenófobo, racista, sexista ou homófobo, ou de calquera outra condición ou circunstancia persoal ou social, de feito, por escrito ou de palabra, mediante insultos, burlas, molestias intencionadas, coacción psíquica ou física, agresións ou outras condutas vexatorias.2. Quedan especialmente prohibidas as condutas anteriormente descritas cando teñan como obxecto ou se dirixan contra persoas maiores, menores e persoas con eivas.3. En concreto, prohíbense as actitudes de acoso entre menores no espazo público. Serán especialmente perseguidas as condutas de agresión ou asedio a menores realizadas por grupos de persoas que actúen no espazo urbano.4. As persoas organizadoras de calquera acto público de natureza cultural, festiva, lúdica ou deportiva, ou de calquera outra índole, velarán porque non se produzan, durante a súa celebración, as condutas descritas nos devanditos apartados. Se con motivo de calquera deses actos se realizan as anteditas condutas, os seus organizadores deberán comunicalo inmediatamente aos axentes da autoridade.1. Sen prexuízo de que os feitos sexan constitutivos de infracción penal, a realización das condutas descritas no apartado 1 do artigo precedente terá a consideración de infracción grave, e será sancionada con multa de 750,01 a 1.500 EUR, agás que o feito constitúa unha infracción ou lle corresponda unha sanción diferente, de acordo coa lexislación aplicábel.2. Sen prexuízo da lexislación penal, terán a consideración de infraccións moi graves, que se sancionarán con multa de 1.500,01 a 3.000 EUR, as condutas descritas nos apartados 2 e 3 do artigo precedente. Se ditas condutas fosen realizadas por grupos de persoas, imputarase a comisión da infracción a todos os membros destes grupos que se encontraran no lugar dos feitos e participaran, activa ou pasivamente, na realización das condutas antixurídicas previstas no artigo anterior. Cando as condutas contrarias á dignidade das persoas ou discriminatorias poidan ser constitutivas de ilícitos penais, os axentes da autoridade poñerano en coñecemento da autoridade xudicial competente, sen prexuízo da continuación do expediente sancionador.1. A regulamentación contida neste capítulo fundaméntase no dereito a gozar da paisaxe urbana da cidade, que é indisociable do correlativo deber de mantelo en condicións de limpeza, pulcritude e decoro.2. Os grafitos, as pintadas e outras condutas de ensuciado e feísmo non só desvalorizan o patrimonio público ou privado e poñen de manifesto o seu deterioro, senón que principalmente provocan unha degradación visual da contorna, que afecta á calidade de vida da veciñanza e das persoas visitantes.3. O deber de absterse de lixar, manchar e deslucir a contorna encontra o seu fundamento na evitación da contaminación visual, e é independente e por tanto compatíbel coas infraccións, incluídas as penais, baseadas na protección do patrimonio, tanto público coma privado.1. Está prohibido realizar todo tipo de grafito, pintada, mancha, garabato, escrito, inscrición ou grafismo, con calquera materia (tinta, pintura, materia orgánica ou similares) ou ben raiando a superficie, sobre calquera elemento do espazo público, así coma no interior ou exterior de equipamentos, infraestruturas ou elementos dun servizo público e instalacións en xeral, incluídos transporte público, equipamentos, mobiliario urbano, árbores, xardíns e vías públicas en xeral e o resto dos elementos descritos no artigo 3 desta Ordenanza. Quedan excluídos os murais artísticos que se realicen con autorización do propietario ou con autorización municipal (muros de arte urbano). 2. Cando o grafito ou a pintada se realice nun ben privado que se encontre instalado de maneira visíbel ou permanente na vía pública, necesitarase, tamén, a autorización expresa do Concello.3. As persoas organizadoras de calquera acto público de natureza cultural, festiva, lúdica ou deportiva, ou de calquera outra índole, velarán porque non se produzan, durante a súa celebración, condutas de degradación visual do espazo utilizado. Se con motivo de calquera destes actos se producen as condutas descritas no apartado primeiro deste artigo, os seus organizadores deberán comunicalo inmediatamente aos axentes da autoridade.4. Sen prexuízo da responsabilidade civil subsidiaria das nais, pais ou persoas titoras ou gardadoras polas accións dos menores de idade que dependan deles, aqueles serán tamén responsábeis directos e solidarios das infraccións descritas neste artigo cometidas polos menores que se encontren baixo a súa tutela, sempre que, pola súa parte, conste dolo, culpa ou neglixencia, incluída a simple inobservancia.1. A realización das condutas descritas no artigo precedente terá a consideración de infracción leve, e será sancionada con multa de 120 até 750 EUR, agás que o feito constitúa unha infracción máis grave.2. Terán a consideración de infraccións graves, sancionábeis con multa de 750,01 a 1.500 EUR, as pintadas ou os grafitos que se realicen: a) Nos elementos do transporte, xa sexan de titularidade pública ou privada, e, no primeiro caso, municipal ou non, incluídos os vehículos, as paradas, as marquesiñas e demais elementos instalados nos espazos públicos. b) Nos elementos dos parques e xardíns públicos. c) Nas fachadas dos inmobles, públicos ou privados, lindeiros, agás que a extensión da pintada ou o grafito sexa case inapreciábel. d) Nos sinais de tráfico ou de identificación viaria, ou de calquera elemento do mobiliario urbano, cando implique a non utilización ou perda total ou parcial de funcionalidade do elemento.3. As infraccións terán o carácter de moi grave, e serán sancionadas con multa de 1.500,01 a 3.000 EUR, cando se atente especialmente contra o espazo urbano por realizarse sobre monumentos ou edificios catalogados ou protexidos.1. Nos supostos recollidos nos artigos anteriores, os axentes da autoridade retirarán e intervirán con cautela os materiais ou medios empregados.2. Se polas características da expresión gráfica, o material empregado ou o ben afectado fora posíbel a limpeza e a restitución inmediata ao seu estado anterior, os axentes da autoridade cominarán persoalmente á persoa infractora a que proceda á súa limpeza, sen prexuízo da imposición das sancións que correspondan pola infracción cometida.3. O Concello, subsidiariamente, poderá limpar ou reparar os danos causados pola infracción, con cargo á persoa ou persoas responsábeis e sen prexuízo da imposición das sancións correspondentes. O Concello resarcirase dos gastos que ocasione a limpeza ou reparación, sen prexuízo tamén da imposición das sancións oportunas.4. Tratándose as persoas infractoras de menores, faranse os trámites oportunos e necesarios para comprobar se concorren indicios para as circunstancias previstas no apartado 4 do artigo 14.5. Cando o grafito ou a pintada poidan ser constitutivos da infracción patrimonial prevista no artigo 626 do Código Penal, os axentes da autoridade poñerano en coñecemento da autoridade xudicial competente, sen prexuízo da continuación do expediente sancionador.1. A colocación de carteis, valos, rótulos, pancartas, adhesivos, papeis pegados ou calquera outra forma de publicidade, anuncio ou propaganda deberá efectuarse unicamente nos lugares expresamente habilitados para o efecto pola autoridade municipal. Está prohibida a colocación de carteis e pancartas en edificios e instalacións municipais, en calquera espazo público ou elemento da paisaxe e o mobiliario urbano ou natural, sen autorización expresa do Concello.2. Igualmente, necesitarase autorización expresa do Concello, ademais da do titular do ben afectado, cando o cartel ou a pancarta se instale nun ben privado se voa sobre o espazo público, excluídas as pancartas en balcóns e outras aberturas.3. As persoas titulares da autorización serán responsábeis da retirada dos elementos instalados e de repoñer os elementos ao seu estado anterior, de acordo coas indicacións que dean os servizos municipais.4. Prohíbese esgazar, arrincar e tirar ao espazo público carteis, anuncios, pancartas e obxectos similares.5. Prohíbese colocar publicidade sobre a parte exterior dos cristais dos vehículos, así coma esparexer e tirar toda clase de folletos ou papeis de publicidade comercial ou calquera material similar na vía pública e nos espazos públicos e outros espazos definidos no artigo 3 desta Ordenanza.6. As persoas que reparten publicidade domiciliaria non poderán deixar propaganda fóra do recinto da portería dos edificios.7. As persoas físicas ou xurídicas que promovan a contratación ou difusión da mensaxe responderán directa e solidariamente das infraccións precedentes cos autores materiais do feito.1. Os feitos descritos no artigo anterior serán constitutivos de infracción leve, e sancionados con multa de 120 a 750 EUR.2. Terán, non obstante, a consideración de infraccións graves a colocación de carteis, pancartas ou adhesivos en edificios e instalacións municipais, no mobiliario urbano ou natural, e en xeral, en todos aqueles elementos que, situados no espazo público, estean destinados a prestar servizos específicos á cidadanía. Nestes casos, a infracción será sancionada con multa de 750,01 a 1.500 EUR.3. Cando as infraccións precedentes se realicen sobre monumentos ou edificios catalogados ou protexidos, terán a consideración de moi graves, e serán sancionadas con multa de 1.500,01 a 3.000 EUR. Terá a mesma consideración e o importe da multa será o mesmo cando a colocación de carteis, pancartas ou adhesivos se faga en sinais de tráfico de maneira que imposibilite unha correcta visión por parte das persoas condutoras e/ou peóns.1. Nos supostos recollidos nos anteditos artigos, os axentes da autoridade retirarán e intervirán con cautela os materiais ou medios empregados.2. Así mesmo, cominarán persoalmente á persoa infractora a que proceda a retirar o material e reparar os danos efectuados pola súa colocación, sen prexuízo das sancións que corresponda impoñer pola infracción cometida.3. O Concello poderá adoptar a medida de cautela de retirada dos elementos de propaganda ou publicidade con cargo á persoa responsábel, sen pexuízo da imposición das sancións correspondentes.1. A recollida de residuos urbanos ou municipais efectuarase polos servizos municipais, coa frecuencia e horario necesarios, dándoselle a publicidade necesaria para xeral coñecemento da veciñanza.2. Ningunha persoa física ou xurídica poderá dedicarse á recollida, transporte e/ou recuperación dos residuos urbanos, sen a previa concesión ou autorización municipal.1. Consideraranse residuos domiciliarios os que proceden da normal actividade doméstica, e aqueles asimilables, en aplicación da normativa vixente.2. O Concello dispoñerá, distribuídos por determinadas zonas, colectores de lixo específicos para a recollida selectiva, facilitando a recuperación dos residuos.1. Os residuos domiciliarios e asimilábeis a urbanos autorizados depositaranse en horarios de 20:00 a 24:00 horas, e nos lugares, recipientes e colectores de lixo dispostos polo Concello para ese fin, coa obriga expresa por parte da veciñanza e comerciantes, a pregar e introducir as caixas de cartón nos colectores apropiados.2. Nos supostos de que o seu volume o faga necesario, as caixas de cartón e outros envases deberán trasladarse polos interesados ao Punto Limpo Municipal, ou producirse a xestión directa por parte do produtor a súas expensas.3. A veciñanza deberá facer bo uso dos colectores, depositando exclusivamente os residuos sólidos urbanos, con exclusión de líquidos, cascallos, efectos, animais mortos, etc., e materiais en combustión.4. Os residuos depositaranse no colector en bolsas de plásticos, hermeticamente cerradas, aproveitando a súa capacidade, rompendo os obxectos que sexa posíbel, antes de depositalos.5. A excepción daqueles que son propios, ningún tipo de residuos poderá ser evacuado a través da rede de sumidoiros.1. En mercados, galerías de alimentación, supermercados, bares, restaurantes, etc., a retirada dos residuos estabelecerase de maneira especial, estando obrigados os seus titulares ao varrido e limpeza das zonas de achega.2. As persoas e empresas produtoras ou posuidoras de residuos industriais están obrigadas a realizar cantas operacións de xestión marque a lexislación vixente para cada tipo de residuos, como recollida, transporte, almacenamento, clasificación, valoración e/ou vixilancia.3. Cando así proceda polo volume ou tipo de residuo, a propiedade ou titularidade das industrias estará obrigada a xestionar os seus residuos asimilables a urbanos, por si mesmos e a súas expensas, por indicación expresa do Concello.1. Os residuos de construción e derruba deberán ser xestionados polos produtores, de acordo á normativa vixente.2. As persoas produtoras e transportistas dos residuos de derruba e construción están obrigadas a obter as licenzas que correspondan, así coma os permisos para a produción, transporte e eliminación destes.3. O Concello asume a recepción xestión dos residuos xerados por pequenas obras de reparación domiciliaria realizadas pola veciñanza, que deberá transportalos até o Punto Limpo polos seus propios medios. Este dereito non será aplicábel aos residuos de obras realizadas por empresas ou profesionais.1. Prohíbese depositar nos espazos públicos mobles e obxectos inútiles, agás nos lugares, datas e horarios autorizados polo Concello.2. Incluso en ditos lugares e momentos, cando a cantidade de residuos a depositar así o faga conveniente, segundo a valoración realizada polos servizos municipais, o depósito deberá realizarse polas persoas interesadas no Punto Limpo, polos seus propios medios e á súa costa.3. Fóra dos lugares e momentos autorizados, este tipo de obxectos poderán ser depositados no Punto Limpo polas persoas interesadas, polos seus propios medios e á súa costa.1. Os restos vexetais do coidado de xardíns xerados por particulares, sempre que supoñan pequena cantidade, poderán ser depositados nos lugares, recipientes e colectores destinados aos residuos sólidos urbanos, e de forma análoga a estes.2. Os restos de rozas, podas, segas, etc., de gran volume, deberán comunicarse antes da súa produción aos Servizos Municipais, que indicarán o procedemento de eliminación, podendo indicar o seu traslado por medios propios e ás súas expensas ao Punto Limpo ou á Planta de Tratamento.3. As persoas xeradoras de residuos vexetais, que o sexan de forma habitual e significativa, deberán dispoñer de colectores adecuados, quedando obrigados a depositalos e a retiralos dos lugares indicados polo Concello.1. Prohíbese terminantemente abandonar nas vías ou lugares públicos cadáveres de animais, así coma tiralos aos colectores destinados á recepción de residuos, incineralos ou enterralos en calquera lugar, fóra dos lugares expresamente autorizados.2. Cando se produza a morte dun animal doméstico, o seu propietario deberá contactar cos servizos técnicos da delegación de Sanidade, que lle darán, en cada caso, as indicacións oportunas para que a recollida, transporte e eliminación do cadáver se produza nas condicións hixiénicas adecuadas e segundo o estabelecido na lexislación vixente.1. As persoas que acompañen os seus animais están obrigadas a recoller os excrementos que depositen en calquera lugar das vías ou lugares públicos e, de maneira especial, en zonas de recreo infantil e en zonas de estadía ou paso.2. Cando os excrementos dos animais queden depositados nas beirarrúas, paseos, xardíns e, en xeral, en calquera lugar destinado ao tránsito de peóns ou xogo infantil, deberán ser recollidos polas persoas propietarias, ou persoas que os conduzan e depositados nun colector de lixo, encerrados nunha bolsa de plástico.1. Os residuos xerados no termo municipal, que non teñan a consideración de urbanos ou municipais, deberán ser xestionados polos seus responsábeis, atendendo á normativa legal que lle corresponda en cada caso.2. Nestes supostos ao Concello corresponderalle realizar as inspeccións oportunas e denunciar as infraccións que se observen.1) Constitúen infraccións leves, e serán castigados con multa de 120 a 750 EUR.: a) Depositar residuos domiciliarios e asimilables a urbanos sen respectar os horarios estabelecidos. b) Non varrer ou limpar as zonas de recollida de residuos, os titulares de mercados, galerías de alimentación, supermercados, bares, restaurantes, etc.2) Constitúen infraccións graves, e serán castigados con multa de750,1 a 1500 EUR.: a) Depositar os residuos domiciliarios ou asimilables a urbanos fóra dos lugares, recipientes e colectores dispostos polo Concello. b) Depositar nos colectores líquidos, cascallos e/ou efectos. c) Depositar nos espazos públicos mobles e obxectos inútiles, fóra dos lugares, datas e horarios autorizados polo Concello. d) Evacuar calquera tipo de residuo non autorizado a través da rede de sumidoiros. e) Non recoller os excrementos depositados en lugares públicos polos animais, non encerralos nunha bolsa de plástico ou tiralos a un lugar desaxeitado.3) Constitúen infraccións moi graves, e serán castigados con multa de1500,1 a 3000 EUR.: a) Efectuar a recollida, o transporte e/ou a recuperación dos residuos urbanos, sen a previa concesión ou autorización municipal. b) Abandonar vehículos nas vías e lugares públicos. c) Abandonar nas vías ou lugares públicos cadáveres de animais, así coma tiralos aos colectores destinados á recepción de residuos, incineralos ou enterralos en lugares non expresamente autorizados. d) Depositar nos colectores para residuos materiais en combustión. e) Abandonar na vía pública ou nos colectores os restos de roza, podas, segas, etc., de gran volume. f) Non realizar os produtores ou posuidores de residuos industriais, as operacións de xestión a que lles obrigue a lexislación vixente para cada tipo de residuos, como recollida, transporte, almacenamento, clasificación, valoración e/ou vixilancia. g) Depositar nas vías ou lugares públicos colectores para cascallos ou material de construción, sen a preceptiva autorización municipal.1. A regulamentación contida neste capítulo fundaméntase na liberdade de circulación das persoas, na protección dos peóns e no dereito que todas as persoas teñen a non seren perturbadas no seu exercicio e a gozaren de xeito lúdico dos espazos públicos consonte a natureza e o destino destes, respectando as indicacións contidas nos rótulos informativos do espazo afectado, de existiren, e en calquera caso os lexítimos dereitos dos demais usuarios ou usuarias.2. A práctica de xogos de pelota, monopatín ou similares no espazo público está sometida ao principio xeral de respecto aos demais, e, en especial, da súa seguridade e tranquilidade, así coma ao feito de que no impliquen perigo para os bens, servizos ou instalacións, tanto públicos coma privados.1. Prohíbese a práctica de xogos no espazo público e de competicións deportivas masivas e espontáneas que perturben os lexítimos dereitos da veciñanza ou das demais persoas usuarias do espazo público.2. Está especialmente prohibida a práctica de xogos con instrumentos ou outros obxectos que poidan poñer en perigo a integridade física das persoas usuarias do espazo público, así coma a integridade dos bens, servizos ou instalacións, tanto públicos coma privados.3. Sen prexuízo das infraccións previstas na Ordenanza sobre Circulación de Peóns e de Vehículos, non está permitida a práctica de acrobacias e xogos de habilidade con bicicletas, patíns ou monopatíns fóra das áreas destinadas para tal efecto. Queda prohibida a utilización de escaleiras para peóns, elementos para a accesibilidade de persoas con eivas, varandas, bancos, pasamáns, ou calquera outro elemento do mobiliario urbano para realizar acrobacias con patíns e monopatíns.4. Prohíbese xogar á pelota e ao balón nos lugares onde exista unha prohibición expresa, a través dos carteis informativos colocados polo Concello.1. Os axentes da autoridade nos casos previstos no artigo 31.1 limitaranse a lembrarlle a estas persoas que ditas prácticas están prohibidas pola presente Ordenanza. Se a persoa persistise na súa actitude poderá ser sancionada de acordo co apartado seguinte.2. O incumprimento das normas previstas no antedito artigo considerarase infracción leve e será sancionada con multa de 120 até 750 EUR, agás que o feito constitúa unha infracción máis grave.3. Terán, sen embargo, a consideración de infraccións graves, e serán sancionadas con multa de 750,01 a 1.500 EUR: a) A práctica de xogos que impliquen un risco relevante para a seguridade das persoas ou os bens, e, en especial, a circulación temeraria con patíns ou monopatíns por beirarrúas ou lugares destinados a peóns. b) A utilización de elementos ou instalacións arquitectónicos ou do mobiliario urbano para a práctica do monopatín, patíns ou similares cando se poñan en perigo de deterioro.1. Tratándose da infracción consistente na práctica de xogos no espazo público, os axentes da autoridade procederán á intervención con cautela dos medios empregados.2. Igualmente, no caso das infraccións graves previstas no apartado segundo do artigo anterior, os axentes intervirán con cautela o xogo, monopatín, patín ou similar co que se teña producido a conduta.1. As condutas tipificadas como infraccións nesta sección pretenden salvagardar, como bens especialmente protexidos, o dereito que ten a veciñanza a transitar polo Concello de Arteixo sen ser molestada ou perturbada na súa vontade, a libre circulación das persoas, l protección de menores, así coma o correcto uso das vías e os espazos públicos.2. Especialmente, esta sección tende a protexer ás persoas que están no concello de Arteixo fronte a condutas que adoptan formas de mendicidade insistente, intrusiva ou agresiva, así coma organizada, sexa esta directa ou encuberta baixo prestación de pequenos servizos non solicitados, ou calquera outra fórmula equivalente, así coma fronte a calquera outra forma de mendicidade que, directa o indirectamente, utilice a menores como reclamo ou estes acompañen á persoa que exerce esa actividade.1. Prohíbense aquelas condutas que, baixo a aparencia de mendicidade ou baixo formas organizadas, representen actitudes coactivas ou de acoso, ou obstaculicen e impidan de maneira intencionada o libre tránsito da cidadanía polos espazos públicos.2. Queda igualmente prohibido o ofrecemento de calquera ben ou servizo a persoas que se encontren no interior de vehículos privados ou públicos. Consideraranse incluídos neste suposto, entre outros comportamentos, a limpeza dos parabrisas dos automóbiles detidos nos semáforos ou na vía pública así coma o ofrecemento de calquera obxecto.3. Sen prexuízo do previsto no artigo 232 do Código Penal, queda totalmente prohibida a mendicidade exercida por menores ou aquela que se realice, directa ou indirectamente, con menores ou persoas con eivas.4. Prohíbese tamén a realización no espazo público de actividades de calquera tipo cando obstrúan ou poidan obstruíren o tránsito rodado pola vía pública, poñan en perigo a seguridade das persoas ou impidan de maneira manifesta o libre tránsito das persoas por beirarrúas, prazas, avenidas, pasaxes ou bulevares ou outros espazos públicos. Estas condutas están especialmente prohibidas cando se desenvolvan na calzada, nos semáforos ou invadindo espazos de tránsito rodado.5. Naqueles casos de condutas que adoptan formas de mendicidade non previstas nos anteditos apartados, e que teñan raíz social, os axentes da autoridade contactarán cos servizos sociais para o efecto de que sexan estes os que conduzan a aquelas persoas que as exerzan aos servizos sociais de atención primaria, coa finalidade de asistilas, se for necesario.1. Cando a infracción consista na obstaculización do libre tránsito da cidadanía polos espazos públicos, os axentes da autoridade informarán, en primeiro lugar, a estas persoas de que ditas prácticas están prohibidas pola presente Ordenanza. Se a persoa persistise na súa actitude e non abandonase o lugar, procederase a impoñerlle a sanción que corresponda. En todo caso, estas sanciones poderán ser substituídas, de acordo coa lexislación, por sesións de atención individualizada cos servizos sociais ou por cursos nos que se informará ás persoas afectadas das posibilidades de que as institucións públicas e privadas lles ofrezan apoio e asistencia social, prestándolles, asemade, a axuda que cumpra.2. A realización das condutas descritas no apartado 1 do antedito artigo é constitutiva dunha infracción leve, e poderá ser sancionada cunha multa de até 120 EUR, agás que os feitos poidan seren constitutivos dunha infracción máis grave.3. As condutas recollidas no apartado 2 do antedito artigo terán a consideración de infraccións leves e serán sancionadas con multa de até 120 EUR. Cando se trate da limpeza dos parabrisas dos automóbiles detidos nos semáforos ou na vía pública, a infracción terá a consideración de grave, e será sancionada con multa de 750,01 a 1.500 EUR. Neste último suposto non se requirirá a orde de abandono da actividade e procederase ao inicio do correspondente procedemento administrativo sancionador.4. Se a mendicidade é exercida por menores, as autoridades municipais prestaranlle a estes, de forma inmediata, a atención que cumpra, sen prexuízo de que se adopte o resto das medidas que prevé, no seu caso, o ordenamento xurídico. Considerarase, en todo caso, infracción moi grave, e será sancionada con multa de 1.500,01 a 3.000 EUR, a mendicidade exercida, directa ou indirectamente, con acompañamento de menores ou con persoas con eivas sen prexuízo do previsto no artigo 232.1 do Código Penal.5. As condutas recollidas no apartado 4 do artigo anterior terán a consideración de infraccións leves, e sancionaranse con multa de até 120 EUR, agás no caso das condutas que o antedito apartado 4 cualifica de especialmente prohibidas, cuxa sanción poderá ascender á contía de 750 EUR. Os axentes da autoridade informarán, en primeiro lugar, a estas persoas de que ditas prácticas están prohibidas pola presente Ordenanza. Se a persoa persistise na súa actitude e non abandonara o lugar, procederase a impoñerlle a sanción que corresponda. En todo caso, estas sancións poderán ser substituídas, de acordo coa lexislación, por sesións de atención individualizada cos servizos sociais ou por cursos nos que se lles informará das posibilidades de que as institucións públicas e privadas lles ofrezan asistencia social prestándolles, asemade, a axuda que cumpra.1. O Concello adoptará todas as medidas ao seu alcance para erradicar o fenómeno da mendicidade en calquera das súas formas no territorio municipal. Con tal fin, traballará e prestará a axuda que cumpra para a Inclusión Social, aplicando a lexislación sobre esta materia en Galicia. O Concello, así mesmo, adoptará todas as medidas ao seu alcance para erradicar o fenómeno da mendicidade agresiva ou organizada en calquera das súas formas na cidade.2. Os axentes da autoridade, ou no seu caso os servizos sociais, informarán a todas as persoas que exerzan a mendicidade en lugares de tránsito público das dependencias municipais e dos centros de atención institucional ou de carácter privado (asociacións, organizacións non gobernamentais -ONG-, etc.) aos que poden acudir para recibiren o apoio que for necesario para abandonar estas prácticas. En todo caso, os axentes da autoridade procederán á intervención con cautela dos medios empregados para desenvolver a conduta contraria a dereito, así coma, de ser o caso, dos produtos obtidos. É fundamento da regulamentación contida neste capítulo a protección da saúde pública e a salubridade, o dereito de gozar dun espazo público limpo e non degradado, e o respecto ás pautas xeralmente aceptadas de convivencia cidadá e civismo.1. Está prohibido facer necesidades fisiolóxicas, como por exemplo defecar, ouriñar, cuspir, en calquera dos espazos definidos no artigo 3 desta Ordenanza como ámbito de aplicación obxectiva da mesma, agás as instalacións ou elementos que estean destinados especialmente á realización de tales necesidades.2. Queda especialmente prohibida a conduta descrita no antedito apartado cando se realice en espazos de concorrida afluencia de persoas ou frecuentados por menores, ou cando se faga en monumentos ou edificios catalogados ou protexidos.1. A conduta descrita no apartado 1 do artigo precedente será constitutiva de infracción leve, e sancionarase con multa de 120 EUR, agás que o feito constitúa unha infracción máis grave.2. Constituirá infracción grave, sancionada con multa de 750,01 a 1.500 EUR, a conduta descrita no apartado 2 do artigo precedente. A regulamentación contida neste capítulo fundaméntase na protección da saúde pública e a salubridade, o respecto ao medio ambiente, a protección dos menores, o dereito ao descanso e tranquilidade da veciñanza, o dereito a gozar dun espazo público limpo e non degradado, a ordenada utilización da vía pública, a garantía da seguridade pública, ademais doutros bens como, por exemplo, a competencia leal no marco dunha economía de mercado e os dereitos das persoas consumidoras e usuarias.1. Velarase porque non se consuman bebidas alcohólicas nos espazos públicos.2. Está prohibido o consumo de bebidas alcohólicas nos espazos públicos cando: a) Poida causar molestias ás persoas que utilizan o espazo público e á veciñanza. b) Se faga en envases de cristal ou de lata. A prohibición á que se refire este apartado quedará sen efecto nos supostos en que o consumo de bebidas alcohólicas teña lugar en estabelecementos e outros espazos reservados expresamente para aquela finalidade, como terrazas e veladores, e cando dito consumo conte coa oportuna autorización que s autoridades competentes poden outorgar, en casos puntuais.3. Queda especialmente prohibido o consumo de bebidas alcohólicas descrito no apartado 1 deste artigo cando poida alterar gravemente a convivencia cidadá. Para estes efectos, dita alteración prodúcese cando concorran algunhas das circunstancias seguintes: a) Cando, pola morfoloxía ou a natureza do lugar público, o consumo se poida facer de forma masiva por grupos de cidadáns ou cidadás ou invite á aglomeración destes. b) Cando, como resultado da acción do consumo, se poida deteriorar a tranquilidade da contorna ou provocar nel situacións de insalubridade. c) Cando o consumo se exteriorice en forma denigrante para os viandantes ou demais persoas usuarias dos espazos públicos. d) Cando os lugares nos que se consuma se caractericen pola afluencia de menores ou a presenza de nenas e nenos ou adolescentes.4. As persoas organizadoras de calquera acto público de natureza cultural, lúdica, festiva, deportiva ou de calquera outra índole velarán porque non se produzan durante a súa celebración as condutas descritas nos apartados anteriores. Se con motivo de calquera destes actos se realizan aquelas condutas, os seus organizadores comunicarano inmediatamente aos axentes da autoridade. En caso de que inclúan a posibilidade de dispensar bebidas alcohólicas, estas serviranse en vasos de plástico, non permitindo en ningún caso envases de cristal, vidro ou similares. Nas Festas populares, as actividades relacionadas coa venda e consumo de alcohol na vía pública en días de festa patronal ou festexos populares, deberán contar coa correspondente autorización municipal. As persoas titulares da concesión da instalación dun bar ou outra actividade clasificada similar, deberán colocar en sitio visíbel ao público a licenza para o desenvolvemento da actividade.5. Sen prexuízo da responsabilidade civil subsidiaria dos pais ou nais ou titores ou titoras ou gardadores ou gardadoras polas accións dos menores de idade que dependan deles, aqueles serán tamén responsábeis directos e solidarios das infraccións cometidas polos menores de idade, sempre que, pola súa parte, conste dolo, culpa ou neglixencia, incluída a simple inobservancia.6. Todo recipiente de bebida debe ser depositado nos colectores correspondentes e, no seu caso, nas papeleiras situadas no espazo público. Queda prohibido tirar ao chan ou depositar na vía pública recipientes de bebidas como latas, botellas, vasos, ou calquera outro obxecto.1. As accións ou omisións que vulneren o disposto na presente Ordenanza constituirán infraccións que serán sancionadas de conformidade co estabelecido na lexislación estatal, autonómica e municipal que resulte de aplicación, nos termos regulamentados nesta ordenanza e no disposto nos apartados seguintes.2. As infraccións cualifícanse como leves, graves e moi graves.3. Para a graduación das sancións terase en conta, ademais da intencionalidade, reiteración e natureza dos prexuízos causados, que esixe a Lei 30/1992, do 26 de novembro, os seguintes criterios: a) A idade das persoas afectadas. b) Risco para a saúde individual ou colectiva. c) O número de persoas afectadas. d) A graduación das bebidas alcohólicas. e) O volume de negocios e os beneficios obtidos. f) O grao de difusión da publicidade. g) A reincidencia.4. Infraccións leves, castigadas con multa de 120 até 750 EUR.: a) Consumo de bebidas alcohólicas na vía pública, agás lugares autorizados. b) Sacar as consumicións á vía pública nos estabelecementos nos que a súa venda se destine a consumo inmediato. c) Non situar as bebidas alcohólicas, nos estabelecementos comerciais non destinados a consumo inmediato, nun lugar específico onde sexan facilmente distinguibles. d) Non colocar de forma visíbel ao público, o cartel indicativo da prohibición de venda de bebidas alcohólicas a menores de 18 años. e) Non colocar de forma visíbel para o público “Que teñen autorización para a venda de bebidas alcohólicas”. f) Non colocar de forma visíbel para o público o cartel: “Está prohibido sacar as consumicións á vía pública” g) Dispensar as bebidas en vasos de cristal, vidro, ou similares en eventos ou espectáculos multitudinarios. h) A neglixencia no almacenamento, colocación ou custodia de bebidas alcohólicas en locais comerciais ou doutro tipo que posibilite o acceso ou o consumo de ditas bebidas por menores de idade. i) As cometidas por simple neglixencia, sempre que o resultado negativo non tivese repercusións que prexudiquen a persoas.5. Infraccións graves, castigadas con multa de 750,1 a 1500 EUR.: a) Consumo de alcohol por menores de 18 años. b) A venda, subministro ou dispensa de bebidas alcohólicas en lugares non permitidos ou sen autorización. c) O subministro, venda ou dispensa, gratuítos ou non de bebidas alcohólicas a menores de 18 años d) Subministro, venda ou dispensa, en locais comerciais non destinados ao consumo inmediato de bebidas alcohólicas, desde as 10 da noite até as 7 da mañá do día seguinte. e) A publicidade ou promoción de bebidas alcohólicas dentro do Concello de Arteixo, nos lugares e polos procedementos ou medios prohibidos por lei. f) A instalación de máquinas automáticas que subministren sen control bebidas alcohólicas. g) Negativa o resistencia a prestar colaboración ou facilitar a información requirida polas autoridades competentes, así coma o subministro de información inexacta e/ou documentación falsa.6. Infraccións moi graves, castigadas con multa de 1500,1 a 3000 EUR.: a) A venda ou dispensa de bebidas alcohólicas en centros de ensino infantil, primaria o secundaria ou noutros centros ou locais destinados a menores de 18 años b) Calquera actividade pública dirixida a incitar aos menores de idade ao consumo de bebidas alcohólicas.1. Nos supostos recollidos nos anteditos artigos, os axentes da autoridade retirarán e intervirán con cautela as bebidas, os envases ou os demais elementos obxecto das prohibicións, así coma os materiais ou os medios empregados. As bebidas alcohólicas e os alimentos intervidos poderán ser destruídos inmediatamente por razóns hixiénico- sanitarias.2. Tratándose as persoas infractoras de menores, practicaranse as dilixencias necesarias para comprobar se concorren indiciariamente as circunstancias previstas no apartado 5 do artigo 43, ao obxecto de proceder, tamén, á súa denuncia.3. Para garantir a saúde das persoas afectadas, así coma para evitar molestias graves á cidadanía, os axentes da autoridade, cando proceda, poderán acompañar ás persoas en estado de embriaguez aos servizos de saúde ou de atención social correspondentes. Articulo 45.- Toda ocupación da vía pública, sexa de carácter permanente ou temporal, requirirá a previa licenza e o pagamento das taxas estabelecidas nas Ordenanzas Fiscais. Artigo 46.- A adxudicación de espazos para uso privativo da vía pública con destino á instalación de quioscos fixos de utilización permanente, requirirá a tramitación prevista en materia de concesións administrativas sobre o dominio público, a cuxo réxime se acomodará o seu uso, así coma ao previsto nas Ordenanzas Municipais. Artigo 47.- As ocupacións da vía pública ou espazos de uso público con mesas, cadeiras, carteis publicitarios de calquera tipo, macetas, postos ou outros análogos, precisará autorización municipal, que se outorgará consonte ás disposicións da Ordenanza específica regulamentadora; non obstante, aqueles estabelecementos de hostalaría que desexen estabelecer veladores e cadeiras na vía pública deberán cumprir co seguinte trámite de maneira anual, para a autorización da instalación de veladores e cadeiras na vía pública: a) Deberán presentar unha solicitude no Rexistro Xeneral do Concello achegando, asemade, copia da licenza de apertura do estabelecemento hostaleiro e copia do DNI en vigor da persoa solicitante. b) Realizada a solicitude, pola Policía Local comprobarase a posibilidade de instalar os veladores así coma do número máximo deles que poderá colocar a persoa interesada. c) No caso de instalarse na vía pública sobre a calzada, farase sobre unha estrutura metálica, madeira ou análoga, que estea sobreelevada, cando menos á altura da rasante da beirarrúa, en caso de non existir, a altura mínima ha de ser de 50 cm.; ha de estar acoutada en todo o seu perímetro por unha balaustrada que impida a súa saída cara a vía pública, tendo unha única entrada – saída cara ao estabelecemento ou beirarrúa. A súa superficie máxima non debe superar os oito metros de fronte por cinco de fondo. En calquera caso a súa autorización ha de estar supeditada a que a seguridade viaria e ad os seus ocupantes estea garantida. d) O informe efectuado pola Policía Local bastará para que polo órgano correspondente se dite resolución, da que se dará conta á Administración de Rendas e Exaccións do Concello a fin de que se proceda a efectuar a liquidación do tributo á persoa adxudicataria. A copia do informe así coma a do recibo das taxas deberá ser mostrada pola persoa interesada a calquera requirimento que lle fagan os axentes da autoridade. A denegación da licenza notificarse con expresión dos recursos procedentes. e) Baixo ningún concepto se permitirá o uso de aparatos de música nas zonas de veladores, cando estes estean situados na vía pública. f) O tributo municipal polo estabelecemento de veladores na vía pública rexerase polo disposto na Ordenanza Fiscal correspondente. Artigo 48.- A infracción do disposto neste Capítulo, aparte das demais medidas que procedan, sancionarase de acordo coa cualificación que lle corresponda á infracción cometida, consonte aos límites que preveñen os Arts.139 e ss. da Lei 7/1985. Artigo 49.- Nos supostos recollidos nos anteditos artigos, sen prexuízo da sanción que se puidese corresponder, polos Axentes da Policía Local, procederase á retirada dos elementos que causen as infraccións así coma ao comiso das mercadorías postas á venda, sen aboamento de indemnización ningunha. As mercadorías comisadas serán destruídas ou entregadas a estabelecementos benéficos da Cidade para o seu consumo, previa comprobación da súa aptitude. A regulamentación contida neste capítulo fundaméntase na garantía dun uso racional e ordenado do espazo público e os seus elementos, ademais, de proceder, da salvagarda da salubridade, a protección da seguridade e o patrimonio municipal.1. Queda prohibido facer un uso impropio dos espazos públicos e os seus elementos, de maneira que impida ou dificulte a utilización ou o goce polo resto das persoas usuarias.2. Non están permitidos os seguintes usos impropios dos espazos públicos e dos seus elementos: a) Acampar nas vías e os espazos públicos, acción que inclúe a instalación estábel nestes espazos públicos ou os seus elementos ou mobiliario neles instalados, ou en tendas de campaña, vehículos, autocaravanas ou caravanas, agás autorizacións para lugares concretos. Tampouco está permitido durmir de día ou de noite nestes espazos. Cando se trate de persoas en situación de exclusión social, será de aplicación o previsto no artigo 53.2 desta Ordenanza. b) Utilizar os bancos e os asentos públicos para usos distintos aos que están destinados. c) Lavarse o bañarse en fontes, estanques ou similares. d) Lavar roupa en fontes, estanques, duchas ou similares, así coma lavar ou baldear vehículos e realizar operacións de reparación ou cambio de aceite ou pezas do vehículo na vía pública, agás cando se trate de emerxencia ou accidente. e) Tirar á vía ou espazos públicos calquera tipo de lixo ou residuo. A evacuación dos residuos urbanos efectuarase de conformidade coa normativa vixente na materia. Os pequenos residuos xerados durante o uso normal dos espazos públicos deberán depositarse nas papeleiras dispostas para o efecto. f) Desprenderse dos residuos producidos non utilizando os colectores de recollida selectiva cando iso sexa posíbel, ou deixalos fóra dos colectores nas inmediacións dos mesmos podendo terr sido introducidos no seu interior para a súa eliminación controlada. g) Queda prohibido efectuar inscricións ou pegar carteis nos pechamentos, elementos de mobiliario urbano ou en calquera elemento existente nos parques e xardíns; a manipulación e conseguinte deterioro do entubado ou elementos das fontes; así coma calquera acción ou conduta sobre os elementos do mobiliario alí existente, incluídos os xogos infantís, que os lixe, prexudique ou deteriore mediante un uso que exceda do normal e axeitado. h) Acender ou manter acesas fogueiras, grellas ou lume de calquera clase en espazos públicos ou comunitarios, solares e locais análogos aos anteriores, así coma o aproveitamento e utilización dos mesmos; agás nos espazos e datas especialmente habilitados ou autorizados. i) Queda prohibido sacudir alfombras, tapices, esteiras, sabas e demais roupa de uso doméstico en portas, balcóns e ventás, así coma o tendido de roupa e obxectos nas fachadas que dean á vía pública. Non poderán regarse as plantas colocadas nos balcóns das vivendas con fachada á vía pública antes das doce da noite e despois das sete da mañá, colocaranse de maneira que a súa vertical caia sempre dentro do balcón ou descanse sobre a anchura da ventá e serán suxeitos e protexidos para evitar que poidan caer á vía pública. A realización das condutas descritas no artigo precedente é constitutiva de infracción leve, que se sancionará con multa de 120 até 750 EUR.1. Nos supostos recollidos nos artigos anteriores, os axentes da autoridade retirarán e intervirán con cautela o xénero, os materiais e os medios empregados.2. Os servizos municipais adoptarán en cada caso as medidas que sexan procedentes en coordinación cos servizos sociais municipais ou, se procede, con outras institucións públicas e, de estimáreno necesario por razóns de saúde, acompañarán a estas persoas ao estabelecemento ou servizo municipal apropiado, coa finalidade de socorrelas ou axudalas no posible. Neste caso non se impoñerá a sanción prevista.3. Nos supostos previstos no artigo 51.2 a) en relación con caravanas e autocaravanas, os servizos municipais e os axentes da autoridade informarán dos lugares municipais habilitados para o estacionamento destes vehículos.4. Cando se trate da acampada con autocaravanas, caravanas ou calquera outro tipo de vehículo, descrita no apartado a) do artigo 51.2 da presente Ordenanza, e a persoa infractora non acredite a residencia legal en territorio español, o axente denunciante fixará provisionalmente a contía da multa e, de non depositarse o seu importe, procederase á inmobilización do vehículo e, no seu caso, á súa retirada e ingreso no depósito municipal. Coas condutas tipificadas como infracción neste capítulo protéxense o uso racional do espazo público, o respecto ás persoas e bens, a seguridade, a saúde e integridade física das persoas ou o patrimonio municipal.1. Están prohibidas as condutas vandálicas, agresivas ou neglixentes no uso do mobiliario urbano que xeren situacións de risco ou perigo para a saúde e a integridade física das persoas ou os bens.2. Quedan prohibidos os actos de deterioro grave, como estragos dos espazos públicos ou as súas instalacións ou elementos, xa sexan mobles ou inmobles, derivados das alteracións da seguridade cidadá contempladas no apartado 1 antedito.3. Os organizadores de actos públicos de natureza cultural, lúdica, festiva, deportiva ou de calquera outra índole velarán porque non se produzan, durante a súa celebración, as condutas descritas nos anteditos apartados. Se con motivo de calquera destes actos se realizan ditas condutas, os seus organizadores deberán comunicalo inmediatamente aos axentes da autoridade.4. Sen prexuízo da responsabilidade civil subsidiaria das nais e pais ou titoras e titores, gardadoras ou gardadores polas accións dos menores de idade que dependan deles, aqueles serán tamén responsábeis directos e solidarios das infraccións cometidas polos menores de idade, sempre que, pola súa parte, conste dolo, culpa ou neglixencia, incluída a simple inobservancia.5. As persoas propietarias de terreos ou inmobles están obrigadas a permitir a instalación en fachadas, reixas ou valos da súa propiedade, tanto de rótulos de denominación da vía coma de sinais de circulación ou informativas, elementos de iluminación pública, telefonía, gas, electricidade ou calquera outra instalación de servizo público, respectar a súa permanencia, repoñelos ao seu cargo nas súas mesmas condicións en caso de execución de obras particulares que lles afecten, e previos os correspondentes permisos e licenza municipal con constitución de fianza suficiente, así coma a facilitar as tarefas que fose preciso realizar para o seu mantemento ou substitución.6. As persoas interesadas na instalación na vía pública de calquera tipo de valos publicitarios, sinais informativos comerciais ou industriais, de reserva de espazo ou paso, ou elementos de mobiliario urbano, deberán contar coa preceptiva autorización municipal que estabelecerá os requisitos e condicións de instalación.7. Os elementos descritos no antedito apartado, que se encontren instalados na vía pública sen autorización municipal, poderán ser inmediatamente retirados polos servizos municipais, que repercutirán posteriormente o seu custo sobre o responsábel de dita instalación, sen prexuízo da aplicación do procedemento da sanción que lle corresponda.1. Sen prexuízo da lexislación penal e de protección da seguridade cidadá, as condutas descritas no apartado 1 do artigo precedente son constitutivas de infracción moi grave, e serán sancionadas con multa de 1.500,01 a 3.000 EUR.2. Sen prexuízo da lexislación penal e local, os actos de deterioro descritos no apartado 2 do artigo precedente son constitutivos de infracción grave, e sancionaranse con multa de 750,01 a 1.500 EUR.3. Sen prexuízo da lexislación penal e local, o non cumprimento dos actos descritos nos apartados 5 e seguintes son constitutivos de infracción leve e sancionaranse con multa de 120 a 750 EUR.1. Nos supostos recollidos nos artigos anteriores, se é o caso os axentes da autoridade retirarán e intervirán con cautela os materiais, o xénero ou os medios empregados.2. Tratándose a persoa infractora dun menor, practicaranse as dilixencias necesarias para comprobar se concorren indiciariamente as circunstancias previstas no apartado 4 do artigo 55, ao obxecto de proceder, tamén, á súa denuncia. É fundamento da presente normativa protexer o correcto uso de parques e xardíns, parques forestais, plantacións e espazos verdes privados, así coma garantir a seguridade das persoas e o mantemento dos areais.1. A seguridade nos areais, e especialmente nas actividades no mar, esixe a observación das indicacións que se dean e o respecto das sinalizacións sobre as condicións e os lugares de baño.2. A bandeira verde indica que non hai perigo, o que permite unha actividade normal no areal. Con bandeira amarela deberán extremarse as precaucións na auga. A bandeira vermella significa a prohibición do baño.3. Está prohibido o baño nos espigóns e noutras zonas sinalizadas nas que non se permite o baño ou o paso está restrinxido.4. Tamén se prohibe utilizar xabón ou outros elementos de hixiene nas duchas públicas dos areais.5. Está prohibido o acceso aos areais con animais de compañía 1. O incumprimento do disposto nos apartados primeiro a terceiro do artigo anterior constituirá unha infracción grave e será sancionada con multa de 750,01 a 1.500 EUR.2. O incumprimento do disposto no apartado cuarto e quinto do antedito artigo será unha infracción leve e será sancionada con multa de 120 até 750 EUR. Subsección 2ª. Áreas recreativas, parques e zonas verdes 1. As nenas e nenos de idade inferior aos 14 años de idade poderán circular polos paseos dos parques e xardíns, en bicicleta ou con patíns, sen necesidade de autorización expresa, sempre que a afluencia de público o permita e non causen molestias ás persoas usuarias da zona. O resto das persoas usuarias dispoñerán dos carrís - bici para a utilización deste tipo de vehículos.2. As instalacións deportivas ou de recreo visitaranse ou utilizaranse nas horas que se indiquen. A súa utilización e goce é público e gratuíto, agás para aquelas instalacións que o Concello dedique a un fin especial, mediante as condicións pertinentes e teñan estabelecido un prezo de utilización polas ordenanzas municipais.3. As áreas recreativas contarán cun horario prefixado polo concello para o seu uso, que se adaptará á contorna poboacional na que estean situadas, non podendo ser utilizadas fóra do mesmo. O uso das grellas poderase suspender en atención a riscos potenciais de incendio en épocas de verán. Está prohibido o acceso á área recreativa con ningún tipo de vehículo a motor, a montaxe de toldos, tendas de campaña ou similares, equipos de son, xeradores de electricidade así coma cociñas eléctricas ou a gas.4. Prohíbese expresamente as seguintes actividades: a) Realizar calquera actividade que poida danar o céspede nos parques, xardíns con céspede e flores ou plantacións, agás nos lugares autorizados. b) Facer dano de calquera forma aos animais; subirse ás árbores ou prexudicar ol arborado e plantacións en calquera outra forma: especialmente cortar ramas e follas, gravar ou raspar a súa tona, verter calquera líquido, aínda que non fose prexudicial, nas súas proximidades. c) Levar animais soltos e/ou sen buzo, cando sexan de carácter agresivo ou sempre que, legalmente, estean conceptuados como perigosos. O incumprimento do disposto nos apartados do antedito artigo constituirá unha infracción leve e será sancionada con multa de 120 até 750 EUR. Esta regulamentación ten por obxecto protexer os dereitos fundamentais á vida e integridade física e á intimidade e inviolabilidade do domicilio, de acordo co disposto no texto constitucional, así coma tamén os dereitos constitucionais a un medio ambiente axeitado e á protección da saúde.1. O comportamento da cidadanía na vía pública e zonas de pública concorrencia e nos vehículos de servizo público debe manterse dentro dos límites da boa convivencia cidadá. En especial e agás autorización municipal, está prohibido perturbar o descanso e a tranquilidade da veciñanza e viandantes mediante: a) Funcionamento de aparatos de televisión, radio, musicais ou outros aparatos sonoros. b) Cantos, gritos, pelexas ou calquera outro acto molesto. Subsección 2ª. Ruídos relativos a animais domésticos Prohíbese, desde as 22:00 até as 08:00 horas, deixar en patios, terrazas, galerías e balcóns, animais que cos seus sons, gritos ou cantos perturben o descanso da veciñanza. Nas demais horas tamén deberán ser retirados polos seus propietarios ou encargados, cando sexan especialmente ruidosos e notoriamente ocasionen molestias aos demais ocupantes do inmoble ou aos das casas veciñas.1. Estabelécense as seguintes prevencións: a) As persoas usuarias de receptores de radio, televisión, cadeas de música e/ou calquera outros instrumentos musicais ou acústicos no propio domicilio deberán axustar o seu volume, ou utilizalos en forma que non pasen dos niveis legalmente estabelecidos. Incluso en horas diúrnas, se axustarán aos límites estabelecidos para as nocturnas, cando calquera veciño lles formule esta solicitude por ter enfermos no seu domicilio, ou por calquera outra causa notoriamente xustificada. b) Os ensaios e reunións musicais, instrumentais ou vogais, de baile ou danza e as festas en domicilios particulares, regularanse polo estabelecido no antedito apartado. c) Prohíbese na vía pública, en vehículos de transporte público e en zonas de pública concorrencia, accionar aparatos de radio e similares e tocar instrumentos musicais, incluso desde vehículos particulares, cando superen os límites máximos legalmente estabelecidos. d) A actuación de artistas na rúa ou noutros lugares públicos estará sometida ao permiso previo municipal e, en todo caso, producirase a volume adecuado para non producir molestias ás persoas usuarias. e) Prohíbese emitir por altofalantes, desde comercios ou vehículos, mensaxes publicitarios e actividades análogas, sen autorización municipal previa. Excepcionalmente, poderán permitirse este tipo de actividades cando discorran campañas electorais ou actos públicos de formacións políticas e movementos sociais. f) Prohíbese calquera actividade perturbadora do descanso alleo no interior das vivendas, en especial desde as 22:00 horas até as 8:00 horas, como festas, xogos, arrastre de mobles e efectos, reparacións materiais ou mecánicas de carácter doméstico, etc.2. Precisará comunicación previa ao Concello, sempre que non se produzan no domicilio de persoas físicas e cando nos mesmos se utilicen instrumentos ou aparatos musicais, ou cando a concorrencia de numerosas persoas poida producir molestias por ruídos e/ou vibracións, a organización de festas, bailes ou outras actividades similares, que se rexerán polo horario estabelecido, e polas indicacións pertinentes, no seu caso.1) Constitúen infraccións leves e serán sancionadas con multa de 160 a 750 EUR.: a) Provocarlle molestias á veciñanza, ao accionar a alto volume aparatos de radio e similares, ou tocar instrumentos musicais, na vía pública, en zonas de pública concorrencia, en vehículos de transporte público ou desde vehículos particulares. b) Deixar en patios, terrazas, galerías e balcóns, animais que cos seus sons, gritos ou cantos perturben o descanso da veciñanza, entre as 22:00 e as 08:00 horas, ou incluso fóra destes horarios, cando sexan especialmente ruidosos e notoriamente ocasionen molestias aos demais ocupantes do inmoble ou aos de casas veciñas. c) Provocarlle molestias á veciñanza por utilizar no domicilio receptores de radio, televisión, cadeas de música e/ou calquera outros instrumentos musicais ou acústicos, a alto volume, durante as horas nocturnas, ou incluso en horas diúrnas, cando calquera veciña ou veciño formule esta solicitude, por existir enfermos na casa, ou por calquera outra causa notoriamente xustificada.2) Constitúen infraccións graves e serán sancionadas con multa de 750,01 a 1.500 EUR: a) A reiteración en tres veces no período de 24 horas, de calquera das infraccións consideradas como leves no apartado nº 1). 3) Constitúen infraccións moi graves y serán sancionadas con multa de 1.500,01 a 3.000 EUR.: a) Emitir por altofalantes, desde comercios ou vehículos, mensaxes publicitarias e actividades análogas, sen autorización municipal previa.1. Mediante decreto de Alcaldía aprobarase un manual operativo sobre as cuestións que formula a aplicación desta Ordenanza, no que se desenvolverán e concretarán as actuacións dos diversos órganos e axentes municipais implicados.2. Cando as circunstancias así o aconsellen, o Alcalde ou Alcaldesa ditará as instrucións correspondentes para a aplicación da Ordenanza.3. Mediante decreto de Alcaldía crearase unha unidade administrativa encargada de tramitar os procedementos administrativos sancionadores previstos nesta Ordenanza. Na súa condición de policía administrativa, a Policía Local, de acordo co disposto na lexislación que lle é aplicábel, é a encargada de velar polo cumprimento desta Ordenanza, de denunciar, cando proceda, as condutas que sexan contrarias á mesma, e de adoptar, no seu caso, as demais medidas de aplicación.1. Todas as persoas que están no Concello de Arteixo teñen o deber de colaborar coas autoridades municipais ou os seus axentes para preservar as relacións de convivencia cidadá e civismo no espazo público.2. Para os efectos do estabelecido no antedito apartado, o Concello de Arteixo poñerá os medios necesarios para facilitar que, en cumprimento do seu deber de colaboración, calquera persoa poida poñer en coñecemento das autoridades municipais os feitos que tivesen coñecido que sexan contrarios á convivencia cidadá ou ao civismo.3. De acordo coa lexislación vixente en materia de protección de menores, toda a cidadanía ten o deber de comunicarlle ás autoridades ou axentes máis próximos calquera situación que detecten de risco ou desamparo dun menor. Así mesmo, toda a cidadanía que teña coñecemento de que un menor non está escolarizado ou non asiste ao centro escolar de maneira habitual debe poñelo en coñecemento dos axentes máis próximos ou da autoridade competente, coa finalidade de que se adopten as medidas pertinentes.1. Nos ámbitos da convivencia cidadá e o civismo, e salvagardando todos os dereitos previstos no ordenamento xurídico, non se permiten as condutas seguintes: a) A negativa ou a resistencia ás tarefas de inspección ou control do Concello. b) A negativa ou a resistencia a subministrar datos ou a facilitar a información requirida polo persoal funcionario actuante en cumprimento das súas funcións. c) Subministrarlle ao persoal funcionario actuante, en cumprimento dos seus labores de inspección, control ou sanción, información ou documentación falsa, inexacta, incompleta ou que induza a erro de maneira explícita ou implícita. d) O incumprimento das ordes ou os requirimentos específicos formulados polas autoridades municipais ou os seus axentes.2. Sen prexuízo da lexislación penal e sectorial, as condutas descritas no antedito apartado son constitutivas de infracción moi grave, que será sancionada con multa de 1.500,01 a 3.000 EUR.1. Nos procedementos de sanción que se instrúan en aplicación desta Ordenanza, os feitos constatados por axentes da autoridade teñen valor probatorio, de acordo coa normativa aplicábel para o efecto, sen prexuízo doutras probas que poidan achegar as persoas interesadas.2. Nos expedientes de sanción que se instrúan e cos requisitos que correspondan consonte a lexislación vixente, poderanse incorporar imaxes dos feitos denunciados, xa sexa en fotografía, filmación dixital ou outros medios tecnolóxicos, que permitan acreditar os feitos recollidos na denuncia formulada de acordo coa normativa aplicábel. En todo caso, a utilización de videocámaras requirirá, de proceder, as autorizacións previstas na lexislación aplicábel, así coma o seu uso de acordo co principio de proporcionalidade.1. Sen prexuízo da existencia doutros interesados aparte do presunto infractor, calquera persoa pode presentar denuncias para poñer en coñecemento do Concello a existencia dun determinado feito que poida ser constitutivo dunha infracción do estabelecido nesta Ordenanza.2. As denuncias deberán expresar a identidade da persoa ou persoas que as presentan, o relato dos feitos que puidesen constituír infracción, a data da súa comisión e, cando sexa posíbel, a identificación das persoas presuntamente responsábeis.3. Cando a denuncia vaia acompañada dunha solicitude de inicio do procedemento de sanción, o Concello deberalle comunicar á persoa denunciante a iniciación ou non do devandito procedemento e, no seu caso, a resolución que recaia.4. Previa ponderación do risco pola natureza da infracción denunciada, o instrutor poderá declarar secretos os datos persoais da persoa denunciante, garantindo o anonimato deste no decorrer da tramitación do expediente administrativo. Esta confidencia será declarada cando o solicite a persoa denunciante.1. As persoas infractoras non residentes no termo municipal de Arteixo que recoñeza na súa responsabilidade poderán facer efectivas inmediatamente, de acordo co previsto no apartado 2 do artigo 82, as sancións de multa polo importe mínimo que estivese estabelecido nesta Ordenanza. Cando a Ordenanza non fixe o importe mínimo da sanción que corresponda, a rebaixa será do setenta e cinco por cento do seu importe máximo.2. As persoas denunciadas non residentes no termo municipal de Arteixo deberanlle comunicar e acreditar ao axente da autoridade denunciante, para os efectos de notificación, a súa identificación persoal e domicilio habitual, e, se procede, o lugar e a dirección de onde están situados na cidade. Os axentes da autoridade poderán comprobar en todo momento se a dirección proporcionada pola persoa infractora é a correcta. No caso de que esta identificación non fose posíbel ou a localización proporcionada non fose correcta, os axentes da autoridade, para este obxectivo, poderán requirir á persoa infractora para que os acompañe a dependencias próximas, nos termos e circunstancias previstos no apartado 4 do artigo 89 desta Ordenanza.3. Cando a persoa infractora non acredite a súa residencia habitual en territorio español, o axente que formule a denuncia ofreceralle a posibilidade de facer inmediatamente efectiva a sanción, nos termos previstos no apartado 1. Se a sanción non fose satisfeita, o órgano competente, mediante acordo motivado, adoptará inmediatamente como medida de cautela o ingreso dunha cantidade económica que represente o mínimo da sanción económica prevista e, cando a Ordenanza non fixe o importe mínimo da mesma, o importe mínimo que se aplicará nestes casos será do setenta e cinco por cento do seu máximo. Esta medida provisional seralle notificada con carácter urxente á dirección na que aquela persoa estea a vivir na cidade ou na localidade correspondente. No suposto de que non se proceda ao ingreso desta cantidade, advertiráselle, de proceder, que podería incorrer en responsabilidade penal.4. No caso de que las persoas denunciadas non residentes no termo municipal de Arteixo sexan estranxeiras e non satisfagan a sanción nos termos descritos no antedito apartado, unha vez que rematase o procedemento mediante resolución, comunicaráselle a infracción, a identidade da persoa infractora e a sanción que recaia, para os efectos oportunos, á embaixada ou consulado correspondente e á Delegación do Goberno.5. O Concello propoñeralle ás autoridades competentes aquelas modificacións á normativa vixente tendentes a facilitar e mellorar a efectividade das sancións que se impoñan aos non residentes no Concello.1. De acordo co que estabelece a Convención das Nacións Unidas sobre os dereitos da nena ou neno, todas as medidas neste caso de sanción das autoridades municipais que lles poidan afectar aos menores atenderán principalmente ao interese superior destes. Así mesmo, en función da súa idade e madurez, garantirase o dereito dos menores a seren escoitados en todos aqueles asuntos que lles afecten e a que as súas opinións sexan tidas en conta.2. Cando as persoas infractoras sexan menores, e coa finalidade de protexer os dereitos do neno ou adolescente, o seu desenvolvemento e a súa formación, poderanse substituír as sancións pecuniarias por medidas correctoras, como asistencia a sesións formativas, traballos para a comunidade ou calquera outro tipo de actividade de carácter cívico. Estas medidas adoptaranse de maneira motivada en función do tipo de infracción, e serán proporcionadas á sanción que reciba a conduta infractora. Para este efecto, solicitarase a opinión das nais ou pais ou persoas titoras ou gardadoras que será vinculante.3. As nais e pais, as persoas titoras ou gardadoras serán responsábeis civís subsidiarios dos danos producidos polas infraccións cometidas polos menores de idade que dependan deles.4. Así mesmo, naqueles casos en que se prevexa expresamente nesta Ordenanza, as nais e pais, as persoas titoras ou gardadoras serán tamén responsábeis directos e solidarios das infraccións cometidas polos menores de idade, sempre que, pola súa parte, conste dolo, culpa ou neglixencia, incluída a simple inobservancia.5. A asistencia aos centros de ensino educativos durante o ensino básico obrigatorio (ensino primario e secundario) é un dereito e un deber dos menores desde a idade de seis anos até a de dezaseis.6. A Policía Local intervirá naqueles supostos nos que os menores de idade transiten ou permanezan en espazos públicos durante o horario escolar. Para tal efecto, a Policía Local solicitará a súa identificación, indagará cales son as circunstancias e os motivos polos que non está no centro de ensino, e conducirao ao seu domicilio ou ao centro escolar no que estea inscrito, poñendo en todo caso en coñecemento das súas nais, pais ou persoas titoras ou gardadoras e da autoridade educativa competente que o menor foi achado fóra do centro educativo en horario escolar.7. Sen prexuízo de que, de acordo co previsto nesta Ordenanza, se poida acudir a fórmulas de mediación para resolver estas condutas, as nais, pais ou persoas titoras ou gardadoras serán responsábeis da permanencia dos menores na vía pública e da non asistencia destes aos centros educativos. Nestes casos, cando concorra culpa ou neglixencia, as nais, pais ou persoas titoras ou gardadoras incorrerán nunha infracción leve, e poderán ser sancionados con multa desde 120 até 750 EUR, ou no seu caso aceptar as medidas previstas no apartado 9 deste artigo.8. En todo caso, calquera denuncia, incoación dun expediente sancionador ou eventual imposición dunha sanción a un menor seralle tamén notificada ás súas nais ou pais ou persoas titoras ou gardadoras.9. As nais e pais ou persoas titoras ou gardadoras deberán asistir ás sesións de atención individualizada ou cursos de formación que, no seu caso, se impoñan como alternativa á sanción pecuniaria das infraccións cometidas polos menores que dependan deles. O Concello daralle prioridade a todas aquelas medidas municipais encamiñadas a previr riscos para a convivencia cidadá e o civismo no espazo público.1. O Concello de Arteixo promoverá especialmente a mediación e a resolución alternativa dos conflitos como ferramenta básica para unha sociedade menos litixiosa e con máis cohesión.2. Nos supostos nos que as infraccións sexan cometidas por menores, e co obxectivo de protexer os intereses superiores da nena ou do neno, estabelecerase por parte do Concello de Arteixo un sistema de mediación, que actuará con carácter voluntario respecto ao procedemento administrativo de sanción, con persoal especializado ao que serán chamados a comparecer os menores presuntamente infractores, as súas nais e pais ou persoas titoras ou gardadoras, así coma, de proceder, as posíbeis vítimas ou persoas afectadas polas condutas tipificadas como infracción na presente Ordenanza.3. O Concello de Arteixo procederá a designar persoas mediadoras que, en calidade de terceiras persoas neutrais, resolverán os conflitos de convivencia cidadá sempre que as nais e pais ou persoas titoras ou gardadoras do menor acepten que este se someta a unha solución de consenso entre o menor, as súas nais e pais ou persoas titoras e gardadoras, e a administración municipal, así coma, se procede, as vítimas da infracción.4. A mediación terá por obxecto que o menor infractor sexa consciente do dano causado á comunidade e perseguirá, tras unha negociación entre as partes, un acordo sobre as medidas de reparación que deberán adoptarse en cada caso.5. Este sistema de mediación poderá ser aplicado tamén, con carácter voluntario, a outras condutas e colectivos específicos. O órgano competente para resolver o expediente de sanción poderá, por acordo motivado, e previa solicitude da persoa infractora ou dos servizos sociais competentes, reconducir o procedemento de sanción a un sistema de mediación, sempre que a dimensión retributiva da conduta infractora sexa máis eficaz a través desta vía.1. A imposición das sancións previstas nesta Ordenanza guiarase pola aplicación do principio de proporcionalidade e, en todo caso, teranse en conta os criterios de graduación seguintes: a) A gravidade da infracción. b) A existencia de intencionalidade. c) A natureza dos prexuízos causados. d) A reincidencia. e) A reiteración. f) A capacidade económica da persoa infractora. g) A natureza dos bens ou produtos ofrecidos no comercio ambulante non autorizado.2. Enténdese que hai reincidencia cando se cometeu no prazo de un ano máis dunha infracción desta Ordenanza e foi declarado por resolución firme. Hai reiteración cando a persoa responsábel xa foi sancionada por infraccións desta Ordenanza ou cando se están instruíndo outros procedementos de sanción por infraccións desta Ordenanza.3. Na fixación das sancións de multa teranse en conta que, en todo caso, o cumprimento da sanción non resulte máis beneficioso para a persoa infractora que o cumprimento das normas infrinxidas.4. Cando, segundo o previsto na presente Ordenanza, se impoñan sancións non pecuniarias, xa sexan alternativas ou obrigatorias, a determinación do seu contido e duración farase, tamén, tendo en conta o principio de proporcionalidade e os criterios enunciados nos devanditos parágrafos. No caso de que, unha vez practicadas as dilixencias de investigación oportunas dirixidas a individualizar á persoa ou ás persoas infractoras, non sexa posíbel determinar o grao de participación dos diversos suxeitos que tivesen intervido na comisión da infracción, a responsabilidade será solidaria.1. Incoado un procedemento de sanción por dúas ou máis infraccións entre as cales haxa relación de causa a efecto, impoñerase só a sanción que resulte máis elevada.2. Cando non se dea a relación de causa a efecto á que se refire o antedito apartado, ás persoas responsábeis de dúas ou máis infraccións impoñeránselles as sancións correspondentes a cada unha das infraccións cometidas, agás que se aprecie identidade de suxeitos, feitos e fundamentos. Neste último suposto aplicarase o réxime que sancione con maior intensidade, gravidade ou severidade a conduta da que se trate. O importe dos ingresos do Concello en virtude das sancións impostas destinarase a mellorar, nas súas diversas formas e a través de varios programas, o espazo urbano como lugar de encontro e convivencia.1. As persoas denunciadas poden asumir a súa responsabilidade mediante o pagamento das sancións de multa, cunha redución da sanción ao seu importe mínimo se o pagamento se fai efectivo antes do inicio do procedemento de sanción.2. Os presuntos infractores poden recoñecer a súa responsabilidade mediante o pagamento das sancións de multa cunha redución do cincuenta por cento do importe da sanción que apareza no prego de cargos ou, nos casos de procedementos abreviados, na proposta de resolución. Nos procedementos ordinarios, a redución será do vinte por cento do importe da sanción que apareza na proposta de resolución.3. O pagamento do importe da sanción de multa implicará o remate do procedemento, sen prexuízo de presentar os recursos procedentes.4. O Concello de Arteixo implantará un sistema de cobramento anticipado e inmediato de multas e medidas provisionais coas rebaixas pertinentes a través dun sistema automatizado ou de dispositivos específicos, sen prexuízo de que, en todo caso, o pagamento poida facerse efectivo a través das entidades financeiras previamente concertadas.1. O Concello poderá substituír a sanción de multa por sesións formativas, participación en actividades cívicas ou outros tipos de traballos para a comunidade.2. As sesións formativas sobre convivencia cidadá e civismo, de carácter individual ou colectivo, substituirán ás sancións pecuniarias nos casos en que así estea previsto na presente Ordenanza. En caso de non asistencia ás sesións formativas, procederá impoñer a correspondente sanción, en función da tipificación da infracción cometida.3. A participación nas sesións formativas, en actividades cívicas ou na realización de traballos en beneficio da comunidade será adoptada co consentimento previo da persoa interesada como alternativa ás sancións de orde pecuniario, agás que a lei impuxese o seu carácter obrigatorio. En todo caso, terán carácter obrigatorio as medidas alternativas á sanción previstas no artigo 75.2 desta Ordenanza.4. O Concello tamén pode substituír, na resolución ou posteriormente, a reparación económica dos dano se perdas causados aos bens de dominio público municipal por outras reparacións equivalentes en especie consistentes na asistencia a sesións formativas, a participación en actividades cívicas ou outros tipos de traballos para a comunidade, sempre que haxa consentimento previo das persoas interesadas, excepto que a lei impuxese o seu carácter obrigatorio. No caso de que se produza esta substitución, o Concello deberá reparar os danos causados agás que o traballo que realice a persoa sancionada consista precisamente na reparación do dano producido.5. Cando, de acordo co previsto nesta Ordenanza, se adopte a mediación como alternativa ao procedemento sancionador, os acordos de reparación terán como obxecto, principalmente, as medidas alternativas previstas neste artigo.1. Cando se trate de infraccións leves cometidas por estranxeiros non residentes que afecten á convivencia cidadá nos termos desta Ordenanza, e sempre que non exista un procedemento específico na lexislación sectorial aplicábel, a denuncia do axente da autoridade implicará o inicio do procedemento de sanción e será notificada no acto á persoa denunciada. Nesta denuncia constarán os feitos, as correspondentes infraccións e sancións, a identidade da persoa instrutora, a autoridade sancionadora competente e a norma que lle atribúe esta competencia. A denuncia tamén indicará que, no prazo de dous días, formule, se procede, alegacións e formule os medios de proba pertinentes para a súa defensa. Unha vez transcorrido o prazo de dous días ou practicada a proba correspondente, a persoa instrutora elevará o expediente ao órgano competente para resolver nun prazo máximo de un día e notificaráselle á persoa infractora a sanción correspondente.2. Coas excepcións recollidas nesta Ordenanza, o procedemento sancionador será o que con carácter xeral teña estabelecido o Concello de Arteixo. De xeito supletorio, será de aplicación o procedemento sancionador previsto polas actuacións da Administración da Xunta de Galicia e, no seu caso, o que regulamente a lexislación do Estado.3. Cando a proposta de resolución do procedemento sancionador tramitado pola Administración do Concello conteña unha sanción que, pola contía da multa ou polo seu carácter, non sexa de competencia municipal, a Alcaldía elevará o expediente ao órgano correspondente da Administración que sexa competente para impoñer a sanción que se propón, de conformidade coa lexislación sectorial aplicábel.4. A Alcaldía pode delegar ou desconcentrar as súas competencias en materia de potestade sancionadora consonte o previsto na lexislación específica.1. Cando as condutas a que se refire esta Ordenanza puidesen constituír infracción penal, remitiránselle ao Ministerio Fiscal ou á autoridade xudicial que lle corresponda os antecedentes necesarios das actuacións practicadas.2. No caso de identidade de suxeito, feito e fundamento das condutas ilícitas, a incoación dun proceso penal non impedirá a tramitación de expedientes sancionadores polos mesmos feitos, pero a resolución definitiva do expediente só poderá producirse cando sexa firme a resolución recaída no ámbito penal, quedando até entón interrompido o prazo de prescrición. Os feitos declarados probados en vía xudicial vincularán á autoridade competente para impoñer a sanción administrativa.3. A condena ou a absolución penal dos feitos non impedirá a sanción administrativa, de apreciarse diversidade de fundamento.4. As medidas provisionais adoptadas no seo do procedemento administrativo sancionador antes da intervención xudicial poderán manterse en vigor mentres non recaia pronunciamento expreso ao respecto das autoridades xudiciais, sen prexuízo dos recursos que poida interpoñer o presunto infractor sobre o estabelecemento ou a vixencia de ditas medidas provisionais. A prescrición e a caducidade rexeranse pola lexislación administrativa sancionadora xeral, sen prexuízo do que dispoña a lexislación sectorial.1. A imposición das sancións que correspondan polo incumprimento desta Ordenanza non exonera á persoa infractora da obriga de reparar os danos ou perdas causados, agás que esta se substitúa por traballos en beneficio da comunidade, de acordo co artigo 83.2. Para os efectos do estabelecido no antedito apartado, cando proceda, a Administración municipal tramitará pola vía de execución subsidiaria a obriga de resarcimento que proceda.1. A Alcaldía pode ditar as ordes singulares ou nominativas e as disposicións especiais que procedan sobre a conduta na vía pública ou o comportamento da cidadanía, co fin de facer cumprir a normativa en materia de convivencia cidadá e de civismo.2. Sen prexuízo da imposición da sanción que no seu caso corresponda, a Alcaldía poderá tamén requirir ás persoas que sexan achadas responsábeis dalgunha das condutas descritas nesta Ordenanza para que se absteñan no futuro de realizaren actuacións similares dentro do termo municipal.3. O incumprimento das ordes, as disposicións ou os requirimentos anteditos nos apartados 1 e 2 deste artigo será sancionado nos termos previstos nesta Ordenanza, sen prexuízo de que se poida iniciar procedemento penal por causa de desobediencia.1. Os axentes da autoridade esixirán en todo momento o cumprimento inmediato das disposicións previstas n. esta Ordenanza, e, sen prexuízo de proceder a denunciar as condutas antixurídicas, poderán requirir verbalmente ás persoas que non respecten as normas para que desistan na súa actitude ou comportamento, advertíndoas de que en caso de resistencia poden incorrer en responsabilidade criminal por desobediencia.2. Cando a infracción cometida provoque, ademais dunha perturbación da convivencia cidadá e do civismo, un deterioro do espazo público, requirirase ao seu causante para que proceda á súa reparación, restauración ou limpeza inmediatas, cando sexa posíbel.3. No caso de resistencia a estes requirimentos, e sen prexuízo do que se dispón no apartado 1 deste artigo, as persoas infractoras poderán ser desaloxadas, cumprindo en todo caso co principio de proporcionalidade.4. Para os efectos de poder incoar o correspondente procedemento sancionador, os axentes da autoridade requirirán á persoa presuntamente responsábel para que se identifique. De non conseguirse a identificación por calquera medio da persoa que cometeu unha infracción, os axentes da autoridade poderán requirila para que, ao obxecto de iniciar o expediente sancionador da infracción cometida, os acompañe a dependencias próximas que conten con medios adecuados para realizaren as dilixencias de identificación, para estes únicos efectos e polo tempo imprescindíbel, informándolle á persoa infractora dos motivos do requirimento de acompañamento.5. En todo caso, e á marxe da sanción que corresponda impoñer pola infracción das normas que teña orixinado a intervención ou requirimento dos axentes da autoridade, as condutas obstrucionistas tipificadas nas letras b) e c) do apartado 1 do artigo 71 constitúen unha infracción independente, sancionadas de acordo co apartado 2 de dito artigo 71, agás que o feito sexa constitutivo de responsabilidade criminal, en cuxo caso se pasará o tanto de culpa ao Ministerio Fiscal.1. Iniciado o expediente sancionador, mediante acordo motivado, poderanse adoptar as medidas provisionais imprescindíbel para o normal desenvolvemento do procedemento, para evitar a comisión de novas infraccións ou para asegurar o cumprimento da sanción que puidese impoñerse. Estas medidas poderán consistir en calquera das previstas na normativa xeral e sectorial aplicábel en cada caso, e deberán ser proporcionadas á natureza e á gravidade da infracción.2. Cando a Lei así o prevexa, as medidas provisionais poderanse adoptar tamén con anterioridade á iniciación do expediente sancionador.3. En materia de medidas provisionais nos casos de infraccións cometidas por persoas estranxeiras non residentes no territorio español, deberanse ter en conta as disposicións especiais de procedemento previstas no artigo 74.3 desta Ordenanza.1. Ademais dos supostos en que así se prevexa expresamente nesta Ordenanza, os axentes da autoridade poderán, en todo caso, comisar os utensilios e o xénero obxecto da infracción ou que serviron, directa ou indirectamente, para a comisión daquela, así coma o diñeiro, os froitos ou os produtos obtidos coa actividade infractora, os cales quedarán baixo a custodia municipal mentres sexa necesario para a tramitación do procedemento sancionador ou, a falta deste, mentres perduren as circunstancias que motivaron o comiso.2. Os gastos ocasionados polo comiso correrán a cargo do causante das circunstancias que o determinaron.3. De tratarse de bens funxibles, destruiranse ou daráselles o destino adecuado. Os obxectos comisados depositaranse a disposición do órgano sancionador competente para a resolución do expediente. Unha vez ditada resolución firme e transcorridos dous meses sen que o titular tivese recuperado o obxecto, procederase á súa destrución ou entregarase gratuitamente a entidades sen ánimo de lucro con finalidades sociais. Para a execución forzosa das resolucións, o Concello poderá impoñer multas coercitivas, de acordo co disposto na lexislación sectorial. Esta Ordenanza publicarase no Boletín Oficial da Provincia da Coruña, entrando en vigor de acordo co establecido nos artigos 65.2 e 70.2 da Lei 7/1985, de 2 de abril, Reguladora das Bases de Réxime Local, e permanecendo en vigor até que non se acorde a derrogación ou modificación expresa”. En Arteixo, a 29 de decembro de 2010. Asdo.: XOSÉ MÁRQUEZ FRAIZ ALCALDE ACCIDENTAL